**18.3.2019. Slučaj 1**

Braća Juraj, Karlo i Ivan žive u Slavonskom Brodu sa samohranom majkom. Zbog teške materijalne situacije u kojoj žive, Juraj je jednog dana predložio Karlu i Ivanu da se ponoći odšuljaju na obližnje groblje jer je čuo na televiziji da se mnogi pokojnici zakapaju s brojnim dragocjenostima. Kako bi što brže i neprimjetnije izvršili svoj plan, dogovorili su da će Juraj i Karlo lopatama otkopavati grobove, a da će Ivan čekati u autu parkiranom na izlazu iz groblja. Po dolasku na groblje, Juraj i Karlo su otkopali prvi grob i u lijesu pokraj pokojnika našli su dva zlatna lančića. Lančiće su spremili te su pošli prema izlazu. Za to je vrijeme Ivan, kako bi se ugrijao, upalio auto te je u upaljenom autu pričekao Juraja i Karla s kojima se odvezao natrag u njihov zajednički dom. Sljedećeg su dana braća zlatne lančiće prodala zlataru Mirku, koji je zbog umora i zbog želje da što prije kupi lančiće po izrazito niskoj cijeni zaboravio braću pitati odakle im ta zlatnina.

*Debatne teze*

***NULLUM CRIMEN SINE LEGE SCRIPTA v IN DUBIO PRO REO***

T.1. Juraj, Karlo i Ivan su počinili tešku krađu u stjecaju s povredom mira pokojnika

A.1. Juraj, Karlo i Ivan nisu počinili navedena kaznena djela.

T.2. Ivan je supočinitelj u kaznenim djelima Juraja i Karla.

A.2. Ivan nije supočinitelj u kaznenim djelima Juraja i Karla.

T.3. Zlatar Mirko je počinio KD Prikrivanja.

A.3. Zlatar Mirko nije počinio KD Prikrivanja.